
               Nr.23/110/2004

BIROUL PERMANENT

AL

CAMEREI DEPUTAŢILOR



Vă înaintăm, alăturat, Raportul asupra proiectului de Lege privind autorizarea şi înregistrarea în Registrul comerţului a persoanelor fizice care desfăşoară activităţi economice în mod independent şi a asociaţiilor familiale, transmis cu adresa nr.P.L.x-388 din 15 iunie 2004, înregistrat la comisiei sub nr.23/110 din 16.06.2004.



În raport de obiectul şi conţinutul său, proiectul de lege face parte din categoria legilor ordinare.

PREŞEDINTE,

István Antal

               Nr.23/110/2004

RAPORT

asupra proiectului de Lege privind autorizarea şi înregistrarea în Registrul comerţului a persoanelor fizice care desfăşoară activităţi economice în mod independent şi a asociaţiilor familiale



În conformitate cu prevederile art.89 şi 107 din Regulamentul Camerei Deputaţilor, Comisia pentru industrii şi servicii a fost sesizată spre dezbatere în fond, în procedură de urgenţă, cu proiectul de Lege privind autorizarea şi înregistrarea în Registrul comerţului a persoanelor fizice care desfăşoară activităţi economice în mod independent şi a asociaţiilor familiale, transmis cu adresa nr.P.L.x-388 din 15 iunie 2004, înregistrat la comisiei sub nr.23/110 din 16.06.2004.



Potrivit prevederilor art.75 din Constituţia României şi ale art.86 alin.3 pct.1 din Regulamentul Camerei Deputaţilor, competenţa decizională în cazul acestui proiect de lege aparţine Camerei Deputaţilor.



Senatul României a adoptat proiectul de lege în şedinţa din 14 iunie 2004.



Cu avizul nr.790/07.05.2004, Consiliul Legislativ a avizat favorabil această iniţiativă legislativă.



Cu avizul nr.970/13.05.2004, Consiliul Economic şi Social a avizat favorabil iniţiativa legislativă.



Potrivit prevederilor art.60 din Regulamentul Camerei Deputaţilor, membrii comisiei au examinat proiectul de lege în şedinţa din 23 iunie 2004.



La dezbateri a participat, în calitate de invitat, reprezentantul Agenţiei Naţionale pentru Întreprinderi Mici şi Mijlocii şi Cooperaţie - doamna Anca Popescu - director şi reprezentantul Ministerului Justiţiei - doamna Alina Balaci - director.



Proiectul de lege a fost elaborat în contextul angajamentelor asumate de România în vederea integrării în Uniunea Europeană în cadrul Capitolului 3 de negocieri - Libera circulaţie a serviciilor -.



Totodată, prin Planul de acţiuni pe anul 2003 pentru dezvoltarea mediului de afaceri în România, aprobat prin Hotărârea Guvernului nr.586/2003, în trimestrul IV 2003 s-a prevăzut prioritatea simplificării şi îmbunătăţirii procedurilor administrative şi aceea a evaluării impactului reglementărilor asupra mediului de afaceri de către autorităţile publice iniţiatoare.



Proiectul de lege supus analizei armonizează dispoziţiile de drept comunitar derivat cuprinse în următoarele acte normative:



- Carta Europeană a Întreprinderilor Mici adoptată de Consiliul European de la Feira din 19-20 iunie 2002 şi acceptată de România în acelaşi an prin Hotărârea Guvernului nr.656/2002;



- Directiva parlamentului european şi a Consiliului 1999/42 CE din 7 iunie 1999 de stabilire a unui mecanism de recunoaştere a calificărilor pentru activităţile profesionale reglementate de directivele privind măsuri de liberalizare, tranzitorii şi de suplimentare a sistemului general de recunoaştere a diplomelor.



Potrivit proiectului de lege, principalele modificări vizează următoarele aspecte:



1. Simplificarea condiţiei de autorizare prin:



- înlocuirea avizelor şi acordurilor de la instituţiile abilitate cu declaraţii pe proprie răspundere privind îndeplinirea condiţiilor de funcţionare - art.6 alin.(1) lit.g);



- eliminarea condiţiei privind calificarea profesională în cazul în care activitatea economică desfăşurată nu necesită pregătire profesională de specialitate - art.6 alin.(2);



- recunoaşterea experienţei profesionale ca urmare a desfăşurării activităţii pentru care solicită autorizarea pentru o perioadă de minim 2 ani - art.7 alin.(1) lit.e);



- recunoaşterea automată a calificării profesionale şi a experienţei dobândite, recunoscută în conformitate cu prevederile Ordinului ministrului muncii, solidarităţii sociale şi familiei nr.701/2003, art.7 alin.(2);



- eliminarea condiţiei privind cazierul judiciar şi introducerea condiţiei privind cazierul fiscal, în conformitate cu noua legislaţie în materie fiscală - art.6 alin.(1) lit.e).



2. Simplificarea proceduri de obţinere a autorizaţiei şi a certificatului de înregistrare de către persoane fizice şi asociaţii familiale prin:



- reducerea termenului de soluţionare a cererii de autorizare, respectiv de la 15 zile la 5 zile lucrătoare, art.9;



- instituirea obligaţiei primăriei de efectuare a demersurilor necesare pentru depunerea autorizaţiei la Oficiul Registrului Comerţului (ORC), în vederea eliberării certificatului de înregistrare de către ORC, în termen de maximum 3 zile de la eliberarea autorizaţiei, eliminându-se astfel obligaţia solicitantului de a se deplasa la sediul ORC pentru depunerea autorizaţiei emisă de primar - art.16;



- instituirea obligaţiei ORC de eliberare şi transmitere a certificatului de înregistrare, în termen de 7 zile de la primirea autorizaţiei - art.16 alin.(4);



- eliminarea competenţei judecătorului delegat la ORC în ceea ce priveşte verificarea condiţiilor prevăzute de lege pentru autorizarea şi eliberarea certificatului de înregistrare numai în baza autorizaţiei, întrucât această verificare a fost efectuată de către primar la momentul eliberării autorizaţiei - art.16 alin.(3).



3. Modificarea condiţiilor generale de înfiinţare a acestor categorii de comercianţi prin:



- eliminarea obligaţiei instituită pentru membrii asociaţiei familiale de a avea domiciliul în aceeaşi localitate - art.3 alin.(3);



- extinderea noţiunii de familie până la rudele de gradul 4, în ceea ce priveşte persoanele care pot constitui o asociaţie familială - art.2 alin.(2).



4. Autorizaţia emisă de primărie, în cazul dreptului de prestare de servicii pentru cetăţenii statelor membre şi cei din SEE, care doresc să-şi desfăşoare activitatea în raza teritorială a acesteia, se acordă în baza dovezii să solicitantul desfăşoară în statul de provenienţă în mod legal activitatea pentru care solicită autorizarea - autorizaţia obţinută în statul de origine va fi depusă la primărie în copie tradusă şi legalizată.



După examinarea proiectului de lege, membrii comisiei au hotărât, cu unanimitate de voturi, să supună plenului Camerei Deputaţilor, spre dezbatere şi adoptare, proiectul de Lege privind autorizarea şi înregistrarea în Registrul comerţului a persoanelor fizice care desfăşoară activităţi economice în mod independent şi a asociaţiilor familiale, cu amendamente admise care sunt redate în anexă.



La lucrările şedinţei au fost prezenţi 20 de deputaţi din numărul total de 25 membri ai comisiei.



În raport de obiectul şi conţinutul său, proiectul de lege face parte din categoria legilor ordinare.

A M E N D A M E N T E    A D M I S E

	Nr.

crt.
	Proiect de lege privind autorizarea şi înregistrarea în Registrul comerţului a persoanelor fizice care desfăşoară activităţi economice în mod independent şi a asociaţiilor familiale


	Amendamente admise

Autorul
	Motivaţia
	Camera 

decizională

	0
	1
	2
	3
	4

	1.
	Titlul legii

LEGE

privind autorizarea şi înregistrarea în Registrul comerţului a persoanelor fizice care desfăşoară activităţi economice în mod independent şi a asociaţiilor familiale


	Titlul legii

LEGE

privind autorizarea persoanelor fizice şi a asociaţiilor familiale care desfăşoară activităţi economice în mod independent
Dep.Istvan Antal - UDMR

Dep.Ioan Bivolaru - PSD

Dep.Istvan Erdei - UDMR

Dep.Aurel Daraban - PSD


	Legea se axează pe autorizare. Înregistrarea este o operaţiune care asigură conformitatea autorizării.
	Camera Deputaţilor

	2.
	CAPITOLUL I

Dispoziţii generale


	Nemodificat
	
	Camera Deputaţilor

	3.
	Art. 1. - (1) Persoanele fizice, cetăţeni români sau cetăţeni străini care provin din statele membre ale Uniunii Europene   şi   din statele aparţinând Spaţiului    Economic    European,     pot     desfăşura 


	Nemodificat
	
	Camera Deputaţilor


	0
	1
	2
	3
	4

	
	activităţi economice pe teritoriul României, în mod independent, sau pot constitui asociaţii familiale în condiţiile prevăzute de prezenta lege.

(2) Persoanele fizice şi asociaţiile familiale pot fi autorizate să desfăşoare activităţi economice în toate domeniile, meseriile şi ocupaţiile, cu excepţia celor reglementate prin legi speciale.


	
	
	

	4. 
	Art. 2. - (1) Asociaţia familială se poate înfiinţa la iniţiativa unei persoane fizice şi se constituie din membrii de familie ai acesteia.

(2) Sunt consideraţi membrii unei familii, în sensul prezentei legi, soţul, soţia şi copiii acestora care au împlinit vârsta de 16 ani, la data autorizării asociaţiei familiale, precum şi rudele acestora până la gradul 4 inclusiv.

(3) În cazul desfăşurării activităţii în contextul dreptului de stabilire, asociaţia familială se constituie din membrii de familie care au domiciliul sau reşedinţa în România.

(4) Asociaţia familială este reprezentată în relaţiile cu terţii de persoana din iniţiativa căreia s-a înfiinţat sau de persoana împuternicită de aceasta, în baza unei procuri autentificate.


	Nemodificat
	
	Camera Deputaţilor

	5. 
	Art. 3. - (1) Persoana fizică care desfăşoară activităţi economice în mod independent, precum şi persoanele fizice care sunt membri ai asociaţiilor familiale au, în sensul prezentei legi, calitatea de angajat propriu. 

(2) Calitatea de angajat propriu se referă la dreptul de a fi asigurat în sistemul public de pensii şi alte drepturi de asigurări sociale, al asigurărilor sociale de sănătate şi al asigurărilor pentru şomaj, în condiţiile prevăzute de legile care reglementează aceste domenii. 

(3) Persoanele fizice care desfăşoară activităţi economice în mod independent şi asociaţiile familiale autorizate în condiţiile prezentei legi nu pot angaja persoane cu contract individual de muncă pentru desfăşurarea activităţilor pentru care s-a obţinut autorizaţia. 


	Nemodificat
	
	Camera Deputaţilor

	6. 
	Art.4. - Persoana fizică care desfăşoară activităţi economice în mod independent şi asociaţia familială trebuie să deţină autorizaţia şi certificatul de înregistrare eliberate în condiţiile prezentei legi.


	Nemodificat
	
	Camera Deputaţilor

	7. 
	CAPITOLUL II

Autorizarea. Procedura de autorizare. Anularea autorizaţiei


	Nemodificat
	
	Camera Deputaţilor

	8. 
	Art.5. - Pot desfăşura activităţi economice în mod independent sau în cadrul asociaţiilor familiale persoanele fizice care îndeplinesc, în mod cumulativ, următoarele condiţii:

a) au împlinit vârsta de 18 ani, în cazul persoanelor fizice ce solicită autorizarea pentru desfăşurarea de activităţi economice în mod independent şi a persoanelor fizice care au iniţiativa constituirii asociaţiei familiale, respectiv vârsta de 16 ani, în cazul membrilor asociaţiei familiale;

b) starea sănătăţii le permite desfăşurarea activităţii pentru care se solicită autorizaţia;

c) au calificarea - pregătire profesională sau, după caz experienţă profesională, necesară pentru a desfăşura activitatea economică pentru care se solicită autorizaţia;

d) nu au fost condamnate prin hotărâre judecătorească rămasă definitivă pentru săvârşirea de fapte sancţionate de legile financiare, vamale şi cele care privesc disciplina financiar-fiscală;

e) îndeplinesc condiţiile de funcţionare prevăzute de legislaţia specifică în domeniul sanitar, sanitar veterinar, protecţiei mediului, protecţiei muncii şi apărării împotriva incendiilor şi cerinţele reglementărilor specifice protecţiei consumatorului pentru activitatea desfăşurată, precum şi normele de calitate a produselor şi serviciilor puse pe piaţă.


	Nemodificat

Nemodificat

b) în cazul cetăţenilor români starea sănătăţii le permite desfăşurarea activităţii pentru care se solicită autorizaţia;

Dep.Istvan Antal - UDMR

Dep.Ioan Bivolaru - PSD

Dep.Istvan Erdei - UDMR

Dep.Aurel Daraban - PSD
Nemodificat

d) nu au fost condamnate penal prin hotărâre judecătorească rămasă definitivă pentru săvârşirea de fapte sancţionate de legile financiare, vamale şi cele care privesc disciplina financiar-fiscală de natura celor care se înscriu în cazierul fiscal;

Dep.Istvan Antal - UDMR

Dep.Ioan Bivolaru - PSD

Dep.Istvan Erdei - UDMR

Dep.Aurel Daraban - PSD

Nemodificat
	Textul adoptat de Senat contravine Directivei 99/62/CE care nu prevede cerinţa referitoare la starea de sănătate a persoanelor care desfăşoară activităţi economice în mod independent.

Totodată acest articol trebuie coroborat cu art.6 alin.(1) lit.f) care prevede:

f) în cazul cetăţenilor români, certificatul medical pentru persoana fizică, respectiv pentru fiecare membru al asociaţiei familiale, prin care se atestă că starea sănătăţii le permite desfăşurarea activităţii pentru care se solicită autorizaţia, eliberat de medicul de familie sau de o unitate sanitară.

Modificarea art.5 lit.d), se impune în vederea corelării acestui articol cu dispoziţiile Ordonanţei Guvernului nr.75 pe 2001, privind organizarea şi funcţionarea cazierul fiscal, cu modificările şi completările ulterioare.


	Camera Deputaţilor

	9. 
	Art.6. - (1) În vederea emiterii autorizaţiei pentru desfăşurarea de activităţi economice în mod independent sau în cadrul unei asociaţii familiale, persoana fizică sau, după caz, reprezentantul asociaţiei familiale, trebuie să depună la primăria competentă o documentaţie care va cuprinde:

a) cerere-tip care să cuprindă numele, prenumele, domiciliul, semnătura titularului şi a tuturor membrilor asociaţiei;

b) dovada rezervării denumirii la Oficiul Registrului Comerţului;

c) certificatul de cazier fiscal al persoanei solicitante, respectiv al fiecărui membru al asociaţiei familiale, în original. Cetăţenii străini neîregistraţi fiscal în România, au obligaţia să prezinte o declaraţie pe propria răspundere autentificată, din care să rezulte că nu au datorii fiscale şi că nu au săvârşit fapte de natura celor care se înscriu în cazierul fiscal, sancţionate de legile financiare, vamale şi cele care privesc disciplina financiar-fiscală;

d) copii de pe acte de identitate;

e) în cazul desfăşurării activităţii în contextul dreptului de stabilire, actele din care să rezulte domiciliul sau reşedinţa;

f) în cazul cetăţenilor români, certificatul medical pentru persoana fizică, respectiv pentru fiecare membru al asociaţiei familiale, prin care se atestă că starea sănătăţii le permite desfăşurarea activităţii pentru care se solicită autorizaţia, eliberat de medicul de familie sau de o unitate sanitară;

g) declaraţia pe propria răspundere că îndeplineşte condiţiile de funcţionare prevăzute de legislaţia specifică în domeniu sanitar, sanitar, veterinar, protecţiei mediului, protecţiei muncii şi apărării împotriva incendiilor, precum şi reglementările specifice protecţiei consumatorului pentru activitatea desfăşurată şi normele de calitate a produselor şi serviciilor puse pe piaţă şi îndeplinirea condiţiei prevăzute la art.5 lit.d);

h) copii de pe documentele prevăzute la art.7, care dovedesc pregătirea profesională sau, după caz, experienţa profesională, pentru desfăşurarea activităţii pentru care solicită autorizarea.

(2) În cazul în care pentru practicarea unor activităţi economice, ocupaţii sau meserii sunt prevăzute, prin acte normative, cerinţa de pregătire profesională şi/sau de atestare specifice, persoana fizică sau, după caz, reprezentantul asociaţiei familiale trebuie să depună dovada îndeplinirii cerinţelor respective.

(3) În cazul în care activitatea economică pentru care se solicită autorizarea nu necesită calificare, persoana fizică nu va prezenta dovada pregătirii sau experienţei profesionale prevăzute la alin.(1) lit.h).


	Art.6. - (1) În vederea emiterii autorizaţiei pentru desfăşurarea de activităţi economice în mod independent sau în cadrul unei asociaţii familiale, trebuie să se asigure la primăria competentă o documentaţie care va cuprinde:

a) cerere-tip care în cazul asociaţiei familiale trebuie să conţină semnăturile tuturor membrilor asociaţiei;

Dep.Istvan Antal - UDMR

Dep.Ioan Bivolaru - PSD

Dep.Istvan Erdei - UDMR

Dep.Aurel Daraban - PSD
b) rezervarea denumirii la Oficiul Registrului Comerţului;

Dep.Istvan Antal - UDMR

Dep.Ioan Bivolaru - PSD

Dep.Istvan Erdei - UDMR

Dep.Aurel Daraban - PSD
Nemodificat

Nemodificat

Nemodificat

Nemodificat

g) declaraţia pe propria răspundere că îndeplineşte condiţiile de funcţionare prevăzute de legislaţia specifică în domeniu sanitar, sanitar, veterinar, protecţiei mediului, protecţiei muncii şi apărării împotriva incendiilor, precum şi reglementările specifice protecţiei consumatorului pentru activitatea desfăşurată şi normele de calitate a produselor şi serviciilor puse pe piaţă;

Dep.Istvan Antal - UDMR

Dep.Ioan Bivolaru - PSD

Dep.Istvan Erdei - UDMR

Dep.Aurel Daraban - PSD

Nemodificat

Nemodificat

Nemodificat
	Nu toate documentele se depun de către persoana fizică sau reprezentantul asociaţiei familiale.

Propunem revenirea la textul iniţial propus de Guvern, întrucât acest proiect de lege are caracterul unei legi cadru, conţinutul cererii de autorizare, formularul tip prin care se va stabili modelul autorizaţiei emise de primării, vor fi adoptate prin normele metodologice de aplicare a acestei legi.

Revenirea la forma propusă de Guvern se impune având în vedere şi faptul că cererea-tip trebuie depusă atât de persoana fizică ce urmează să desfăşoare activităţi economice în mod independent, cât şi de reprezentanţii asociaţiei familiale, în forma propusă de Senat acest aspect nu se regăseşte.

Nu este necesară dovada pentru simplificarea procedurii.

Susţinem forma aprobată de Guvern, întrucât referirea la condiţia cuprinsă în art.5 lit.d), propusă de Senat nu este necesară, deoarece această cerinţă este deja acoperită de art.6 alin.1, lit.c).

Este necesar să se stabilească în mod unitar modelul de declaraţie.

Modelul declaraţiei se stabileşte prin normele de aplicare.
	Camera Deputaţilor

	10. 
	Art.7. - (1) Calitatea prevăzută la art.5 lit.c), dobândită în România poate fi dovedită cu următoarele documente, după caz:

a) diploma, certificatul sau adeverinţa prin care se dovedeşte absolvirea unei instituţii de învăţământ preuniversitar sau universitar;

b) certificatul de absolvire a unei forme de pregătire profesională, organizată în condiţiile legii în vigoare la data eliberării acestuia;

c) certificatul de competenţă profesională, eliberat de instituţiile abilitate conform legislaţiei în vigoare;

d) cartea de meşteşugar obţinută în condiţiile prevăzute de actele normative în vigoare la data eliberării acesteia;

e) carnetul de muncă al solicitantului din care să reiasă că acesta a fost încadrat în muncă pe o durată de minim 2 ani în activitatea, meseria sau ocupaţia pentru care se solicită autorizarea;

f) autorizaţia eliberată în condiţiile Decretului-lege nr.54/1990 sau a Legii nr.507/2002 privind organizarea şi desfăşurarea unor activităţi economice pe baza liberei iniţiative;

g) alte dovezi care să ateste experienţa profesională.

(2) Persoanele fizice prevăzute la art.1 alin.(1) care au dobândit calificarea în străinătate trebuie să depună pentru obţinerea autorizaţiei, după caz:

a) atestatul de recunoaştere şi/sau echivalare eliberat de Ministerul Educaţiei şţi Cercetării, prin Centrul Naţional de Recunoaştere şi Echivalare a Diplomelor pentru documentele prevăzute la alin.1 lit.a);

b) atestatul de recunoaştere a calificării dobândite în străinătate, în afara sistemului de învăţământ, eliberat de Ministerul Muncii, Solidarităţii Sociale şi Familiei, în condiţiile stabilite prin Ordinul nr.701/2003 pentru desemnarea instituţiei care să recunoască automat documentele care dovedesc calificarea dobândită în străinătate, în afara sistemului de învăţământ, de cetăţeni români sau cetăţeni ai statelor membre ale Uniunii Europene şi ai statelor aparţinând Spaţiului Economic European.


	Nemodificat

Nemodificat

Nemodificat

Nemodificat

Nemodificat

Nemodificat

Se introduce litera f) cu un nou conţinut

f) declaraţie de notorietate cu privire la abilitatea de a desfăşura activitatea pentru care se solicită autorizarea, eliberată de primarul localităţii respective în mod gratuit în cazul meseriilor tradiţionale artizanale.

Dep.Istvan Antal - UDMR

Dep.Ioan Bivolaru - PSD

Dep.Istvan Erdei - UDMR

Dep.Aurel Daraban - PSD

Dep.Oana Manolescu - Minorităţi

Litera f) devine litera g) cu acelaşi conţinut.

Dep.Istvan Antal - UDMR

Dep.Ioan Bivolaru - PSD

Dep.Istvan Erdei - UDMR

Dep.Aurel Daraban - PSD
Litera g) devine litera h) cu acelaşi conţinut.

Dep.Istvan Antal - UDMR

Dep.Ioan Bivolaru - PSD

Dep.Istvan Erdei - UDMR

Dep.Aurel Daraban - PSD 

Nemodificat

Nemodificat

Nemodificat
	Există o serie de meserii - artizanale, tradiţionale - (ex. pietrarii, olarii, împletitorii etc.) care datorită caracterului de notorietate al persoanei care desfăşoară această activitate şi care nu poate face dovada instruirii instituţionalizate sau la locul de muncă.
	Camera Deputaţilor

	11. 
	Art.8. - Autorizaţia pentru desfăşurarea de către persoane fizice a unor activităţi economice în mod independent, precum şi pentru înfiinţarea şi funcţionarea de asociaţii familiale, denumită în continuare autorizaţie, se eliberează, la cerere:

a) în cazul desfăşurării activităţii în contextul dreptului de stabilire, de către primarii comunelor, oraşelor, municipiilor, respectiv ai sectoarelor municipiului Bucureşti, în a căror rază teritorială solicitanţii îşi au domiciliul sau reşedinţa;

b) în cazul desfăşurării activităţii în contextul prestării de servicii, de către primarii comunelor, oraşelor, municipiilor, respectiv ai sectoarelor municipiului Bucureşti, în a căror rază teritorială solicitanţii vor presta activităţile respective.


	Nemodificat
	
	Camera Deputaţilor

	12. 
	Art.9. - Primăria are obligaţia ca în termen de 5 zile lucrătoare de la data înregistrării cererii de autorizare sau, după caz, de completare a autorizaţiei, să elibereze autorizaţia şi copia certificată a acesteia.


	Art.9. - Primăria are obligaţia ca în termen de 10 zile lucrătoare de la data înregistrării cererii de autorizare sau, după caz, de completare a autorizaţiei, să elibereze autorizaţia şi copia certificată a acesteia.

Dep.Istvan Antal - UDMR

Dep.Ioan Bivolaru - PSD

Dep.Istvan Erdei - UDMR

Dep.Aurel Daraban - PSD


	Procedura de eliberare a autorizaţiei este redusă în mod arbitrar şi trebuie asigurat un termen rezonabil.
	Camera Deputaţilor

	13. 
	Art.10. - (1) Autorizaţia va cuprinde în mod obligatoriu:

a) datele de identificare a emitentului autorizaţiei;

b) datele de identificare a persoanei fizice care va desfăşura activităţi economice în mod independent a persoanei din iniţiativa căreia se înfiinţează asociaţia familială şi a membrilor acesteia;

c) activitatea principală şi, după caz, activităţile secundare pentru care se eliberează autorizaţia, codificate conform Clasificării activităţilor din economia naţională - CAEN, aprobată prin Hotărârea Guvernului nr.656/1997, actualizată prin Ordinul preşedintelui Institutului Naţional de Statistică nr.601/2002, clasă de 4 cifre;

d) locul de desfăşurare a activităţii principale şi, după caz, a activităţilor secundare;

e) data eliberării autorizaţiei şi numărul de înregistrare al acesteia.

(2) Pentru orice modificare a datelor cuprinde în autorizaţie este necesară completarea sau după caz, modificarea autorizaţiei, înregistrarea corespunzătoare în Registrul comerţului şi/sau după caz, preschimbarea certificatului de înregistrare în registrul comerţului, cu plata taxelor prevăzute de lege.


	Nemodificat

Nemodificat

Nemodificat

Nemodificat

Nemodificat

Nemodificat

Se propune eliminarea.

Dep.Istvan Antal - UDMR

Dep.Ioan Bivolaru - PSD

Dep.Istvan Erdei - UDMR

Dep.Aurel Daraban - PSD

	Condiţiile de retragere, completare, modificare a autorizaţiei vor fi prezentate în detaliu în normele metodologice privind aplicarea legii.
	Camera Deputaţilor

	14. 
	Art.11. - (1) În cazul persoanelor prevăzute la art.1 alin.(1) care exercită în mod legal o activitate economică ce face obiectul prezentei legi într-un stat membru al Uniunii Europene sau aparţinând Spaţiului Economic European, în care sunt stabilite, şi care solicită desfăşurarea activităţii respective în România în contextul prestării de servicii, autorizaţia prevăzută de prezenta lege va fi eliberată de către primării în baza cererii şi a documentului care atestă că solicitantul desfăşoară în statul de provenienţă în mod legal activitatea pentru care solicită autorizarea.

(2) Actul prevăzut la alin.(1) va fi depus în copie tradusă şi legalizată.


	Nemodificat


	
	Camera Deputaţilor

	15. 
	Art.12. - (1) O persoană fizică care desfăşoară activităţi economice în mod independent sau o asociaţie familială are dreptul de a deţine o singură autorizaţie. 

(2) Pentru desfăşurarea altei activităţi, care nu este prevăzută în autorizaţie, este necesară completarea autorizaţiei.

(3) Activităţile de formare profesională prin ucenicie la locul de muncă pot fi realizate, în condiţiile stabilite de dispoziţiile legale în vigoare, fără a fi necesar ca aceste activităţi să fie prevăzute în autorizaţie.


	Nemodificat
	
	Camera Deputaţilor

	16. 
	Art.13. - (1) Anularea autorizaţiei se realizează în baza cererii de renunţare sau când una dintre condiţiile de autorizare prevăzute la art.5, nu mai este îndeplinită.

(2) Cererea de renunţare la autorizaţie se adresează în scris autorităţii administraţiei publice locale emitente de către persoana fizică care desfăşoară activităţi economice în mod independent sau de către reprezentantul asociaţiei familiale şi se soluţionează în termen de 15 zile lucrătoare de la data înregistrării cererii.

(3) Emitentul va transmite lunar la Oficiul Registrului Comerţului cazurile de anulare a autorizaţiei, prevăzute în prezenta lege, împreună cu originalul certificatelor de înregistrare şi vor comunica aceste cazuri şi organelor fiscale competente aflate pe raza teritorială a autorităţii publice emitente.

(4) Anularea autorizaţiei atrage radierea din oficiu din Registrul comerţului a persoanei fizice care desfăşoară activităţi economice în mod independent sau a asociaţiei familiale.


	Nemodificat
	
	Camera Deputaţilor

	17. 
	Art.14. - Persoanelor fizice, cetăţeni străini, care desfăşoară activităţi economice pe teritoriul României, autorizate în conformitate cu prevederile prezentei legi, li se aplică regimul valutar stabilit prin reglementările Băncii Naţionale  României.


	Nemodificat
	
	Camera Deputaţilor

	18. 
	Art.15. - (1) Organele de control competente conform dispoziţiilor legale în vigoare vor verifica prin sondaj periodic respectarea condiţiilor de autorizare de către persoanele fizice care desfăşoară activităţi economice în mod independent şi asociaţiile familiale autorizate în condiţiile prezentei legi.

(2) În cazul în care se constată că una dintre condiţiile de autorizare nu este îndeplinită, autoritatea care a emis autorizaţia ca fi notificată în vederea anulării autorizaţiei.

(3) Anularea autorizaţiei în situaţia prevăzută la alin.2 atrage radierea din Registrul comerţului fără plata taxelor prevăzute de lege.


	Nemodificat
	
	Camera Deputaţilor

	19. 
	CAPITOLUL III

Procedura de înregistrare în Registrul comerţului


	Nemodificat
	
	Camera Deputaţilor

	20. 
	Art. 16. - (1) În vederea eliberării certificatului de înregistrare, primăriile au obligaţia să ia măsurile necesare pentru depunerea autorizaţiei, în copie certificată, şi a dovezii rezervării denumirii firmei, la Oficiul Registrului Comerţului în termen de maximum 3 zile de la eliberarea autorizaţiei.

(2) În cazul în care transmiterea documentelor prevăzute la alin.(1) se face prin poştă, taxele poştale aferente sunt suportate din taxa de eliberare a autorizaţiei.

(3) Prin excepţie de la dispoziţiile art.6 alin.(1) din legea nr.26/1990 privind Registrul comerţului, republicată, cu modificările şi completările ulterioare, înregistrarea în Registrul comerţului a comercianţilor persoane fizice şi asociaţii familiale se face numai pe baza autorizaţiei emise de primari.

(4) În termen de 7 zile lucrătoare de la primirea documentelor transmise de primărie, Oficiul Registrului Comerţului va emite şi va transmite către primărie certificatul de înregistrare.

(5) Data comunicării certificatului de înregistrare către comerciant va fi transmisă de către primarii organelor fiscale competente din structura teritorială a Ministerului Finanţelor Publice, pentru evidenţa fiscală.

(6) Transmiterea se face în scris, nominal în intervalul 01-05 ale fiecărei luni, pentru luna anterioară.


	Art. 16. - (1) În vederea eliberării certificatului de înregistrare, primăriile au obligaţia să ia măsurile necesare pentru a asigura obţinerea cazierului fiscal şi dovada rezervării denumirii firmei necesare pentru eliberarea şi depunerea autorizaţiei, în copie certificată, la Oficiul Registrului Comerţului.

Dep.Istvan Antal - UDMR

Dep.Ioan Bivolaru - PSD

Dep.Istvan Erdei - UDMR

Dep.Aurel Daraban - PSD

Se introduce un nou alineat (11) cu următorul cuprins:

(11) Depunerea autorizaţiei în copie certificată de Oficiul Registrului Comerţului se realizează în termen de maxim 3 zile de la eliberarea acesteia.

Dep.Istvan Antal - UDMR

Dep.Ioan Bivolaru - PSD

Dep.Istvan Erdei - UDMR

Dep.Aurel Daraban - PSD

Nemodificat

Nemodificat

Nemodificat

Nemodificat

Nemodificat
	Pentru simplificarea procedurilor.

Prevedere preluată din art.16 alin.(1).
	Camera Deputaţilor

	21. 
	Art.17. - Primăriile au obligaţia să notifice instituţiile abilitate cu supravegherea respectării de către comercianţi a legislaţiei specifice în domeniul sanitar, sanitar veterinar, protecţiei mediului, protecţiei muncii şi apărării împotriva incendiilor, conform prevederilor din Hotărârea Guvernului nr.573/2002 pentru aprobarea procedurilor de autorizare a funcţionării comercianţilor, despre eliberarea autorizaţiei şi a certificatului de înregistrare.


	Nemodificat
	
	Camera Deputaţilor

	22. 
	CAPITOLUL IV

Dispoziţii finale


	Nemodificat
	
	Camera Deputaţilor

	23. 
	Art.18. - Activităţile economice care fac obiectul prezentei legi sunt prevăzute la anexa nr.3 a Ordinului nr.701 din 17 decembrie 2003, publicat în Monitorul Oficial al României, Partea I, nr.19 din 9 ianuarie 2004 pentru desemnarea instituţiei care să recunoască automat documentele care dovedesc calificarea dobândită în străinătate, în afara sistemului de învăţământ, de cetăţeni români sau cetăţeni ai statelor membre ale Uniunii Europene şi ai statelor aparţinând Spaţiului Economic European.


	Nemodificat
	
	Camera Deputaţilor

	24. 
	Art. 19. - Autoritatea competentă să elibereze documentele care atestă experienţa profesională dobândită în România, pentru persoanele care doresc să desfăşoare în statele membre ale Uniunii Europene şi în statele aparţinând Spaţiului Economic European activităţi economice care fac obiectul prezentei legi, se stabileşte prin hotărâre a Guvernului.
	Nemodificat
	
	Camera Deputaţilor


	25. 
	Art. 20. - (1) Respingerea cererii de autorizare şi refuzul înregistrării în Registrul comerţului în mod nejustificat, precum şi măsura anulării autorizaţiei pot fi contestate în instanţă, în condiţiile legii.

(2) Nerespectarea termenului prevăzut la art.9 se sancţionează cu amendă de 500.000 lei pentru fiecare zi de întârziere.


	Nemodificat
	
	Camera Deputaţilor

	26. 
	Art. 21. - Constituie contravenţie prevăzută de art.1 lit.a) din Legea nr.12/1990 privind protejarea populaţiei împotriva unor activităţi comerciale ilicite, republicată, cu modificările şi completările ulterioare, şi se sancţionează, potrivit legii, începerea desfăşurării oricărei activităţi comerciale înainte de obţinerea autorizaţiei şi a certificatului de înregistrare prevăzute de prezenta lege.


	Nemodificat
	
	Camera Deputaţilor

	27. 
	Art.22. - Persoanele fizice independente şi asociaţiile familiale care s-au înfiinţat în baza Legii nr.507/2002 privind organizarea şi desfăşurarea unor activităţi economice de către persoane fizice sau care şi-au preschimbat autorizaţia emisă în baza Decretului-lege nr.54/1990 privind organizarea şi desfăşurarea unor activităţi economice pe baza liberei iniţiative nu au obligaţia de preschimbare a autorizaţiei.


	Nemodificat
	
	Camera Deputaţilor

	28. 
	Art.23. - În aplicarea prevederilor prezentei legi vor fi elaborate norme metodologice care vor fi aprobate prin hotărâre a Guvernului, la propunerea comună a Agenţiei Naţionale pentru Întreprinderi Mici şi Mijlocii şi Cooperaţie, a Ministerului Administraţiei şi Internelor şi a Ministerului Justiţiei - Oficiul Naţional al Registrului Comerţului, în termen de 60 de zile de la publicarea prezentei legi în Monitorul Oficial al României, Partea I.


	Nemodificat
	
	Camera Deputaţilor

	29. 
	Art.24. - (1) Prezenta lege intră în vigoare la 90 de zile de la data publicării ei în Monitorul Oficial al României, Partea I.

(2) La data intrării în vigoare a prezentei legi se abrogă:

a) Legea nr.507/2002 privind organizarea şi desfăşurarea unor activităţi economice de către persoane fizice, publicată în Monitorul Oficial al României, Partea I, nr.582 din 6 august 2002;

b) Hotărârea Guvernului nr.58/2003 pentru aprobarea Normelor metodologice de aplicare a Legii nr.507/2002 privind organizarea şi desfăşurarea unor activităţi economice de către persoane fizice, cu modificările şi completările ulterioare, publicată în Monitorul Oficial al României, Partea I, nr.108 din 20 februarie 2003, precum şi orice alte dispoziţii contrare.


	Nemodificat
	
	Camera Deputaţilor


                                    PREŞEDINTE,                                                              SECRETAR,

                                      István Antal                                                                Aurelia Vasile

Raportori:

Dep.Aurel Daraban - PSD

Consilier,

Viorela Gondoş

